
Portyázzunk 
póiípapával! 


— Helló, Mari! 

— Szia! Mi az, hogy helló? Azt hiszed, 

a játszótér Amerika? 

— Dehogy. Különben sincs időm most 
vitatkozni. Téged vártalak. Be kell 
jelentenem, hogy a rajportya kútba esett. 
— Miért? A raj tán kitörte a lábát? 

— Ugyan! Mit hülyéskedsz? 

— Egyáltalán nem hülyéskedem. 
Megbeszéltük, hogy a térképen kijelölt 
körzetünkben végigjárjuk a felszabadulási 
emlékhelyeket. Ugye? Már filmet is vettem 
a zsebpénzemből, apa meg kölcsön adja 

a gépét, hogy fényképeket készítsek 
portyánk állomásairól. Es, természetesen, 
rólatok, amint álmélkodva bámultok 
valamire, ami mindig is ott volt, csak nem 
vettétek észre. 

— Mondtam már, hogy nem te vagy 

a mókamester? Arról van szó, hogy 

Jutka néni nem jöhet velünk. Ő ugyanis 
április 9-én foglalt. Sőt 10-én és 11-én sem 
ér rá. Ma mondta nekem. Tudod, 
meghívták Kecskemétre, az Uttörővezetők 
VII. Országos Konferenciájára. 

— Csak ez a bajod? Hiszen ez nagyszerű. 
Képzeld, a mi Jutka nénink az egész 
ország előtt képviseli majd véleményünket 
és szándékainkat! 

— Nem csupán a miénket képviseli, de 
nem is ez a bajom, hanem az, hogy a mi 
kis túránkra egyedül nem indulhatunk, 
vagyis Jutka néni nélkül nem megy 

a dolog. 

— Te kis Kati-csacsi! Mire való 

a KISZ-testvér? Majd meghívunk két ifit, 
kísérőnek, a többit meg már tudjuk. 

A túrafelelős az időt is pontosan 

kimérte. Jutka néninek, hogy ő is velünk 
legyen, a második állomáshelyünkről 

(ott szemben van a posta) dísztáviratot 
küldünk: Sikeres tanácskozást kívánnak 
és szeretettel gondolnak Jutka nénire 

a pótpapákkal portyázók. 

Máris Mária őrsvezető-helyettes 

Kiskum Farkas László 


FPapucsban, 
képzeletben 


A pincébe csak papucsban megyek, 
hozok, ha fázol egy vödör szenet. 


A Kis-Dunához biciklivel hajtok, 


: TE. a 


tavasz jöttéről kérdeni a partot. 


Autóbuszra és vonatra szállok, 
hozok a városból cipőt, kabátot. 


Elmegyek hajón — el én! — Afrikába 
egy zsák melegért, kis kezed ha fázna. 


Repülőgépen, űrhajón suhanva 
török az égig, rászólni a napra, 
hogy ragyogjon rád szebben, melegebben. 


És bejárom a jövőt képzeletben, 
és megkérem és ráparancsolok : 
fénnyel jöjjön hozzád, ha jönni fog! 


Vasárnap az Ezeregy őrs kirándult a Kisághoz. A víz- 
parton leültek a kivágott fatönkökre, és elővették az 
uzsonnát. 

A túloldalon stég nyúlt a vízbe. Dani azt nézte. Még 
enni is elfelejtett. Eszébe jutott a nyár meg a csuka... 

Dani nem szerette Attilát. Mégis boldog volt, amikor 
a nagyfiú horgászni hívta Rózsi néniék stégjére, akik a 
túlsó parton laktak. Hogyne lett volna boldog! Egy 
ilyen nagy fiú, mint Attila, aki mindenkit megver, és 
éppen őt, Danit hívja pecázni, ez mégiscsak valami. 
Igaz, majd egy óra hosszat ásta Attilának a gilisztákat, 
míg tele lett a konzervdoboz, vagyis lehet, a nagy fiú- 
nak csak egy gilisztaásó gyerek kellett, akinek közben 
a horgászkalandjait mesélheti. Dani mégis szívesen ásott 
és szívesen hallgatta őt. 

Együtt mentek le a stégre, Attila a két pecabottal elöl, 
ő meg a merítőhálóval, a szákkal, a vödörrel meg a gi- 
lisztás konzervdobozzal nyargalt utána. 

— Azt a hatalmas csukát tavaly fogtad? — kérdezte 
a nagy fiútól. 

— A hatalmasat tavaly — mondta Attila —, de fog- 
tam már az idén is. 

— Fogjunk most is! — lelkesedett Dani. — Még sose 
láttam csukát! Nagy fogai vannak? Milyen? 

Már a stégre vezető pallón jártak. Attila hátrafordult. 

— Bele ne ejts valamit a vízbe! — szólt rá Danira. — 
Ha horgászni akarsz, befogod a szádat. A halak nem 
bírják a dumát. 

Dani elhallgatott. 

A stéggel szemben, a Kiság közepén, egy ladik himbá- 
lódzott a vízen. Öreg bácsi horgászott a ladikban, jöt- 
tükre felnézett. 

— Ezt is az ördög hozta ide — morgott Attila —, 
most majd jön a jótanácsaival! — Azért odaköszönt az 
öregnek : — Jó napot, Nemere bácsi! 

— Hát megjöttél, fiam? Legalább nem leszek egye- 
dül — mosolygott Nemere bácsi, aztán Danira nézett : — 
Rokongyerek? 

— Dehogy — mondta kelletlenül Attila —, csak a 
szomszédban lakik, hát kihoztam. 

Dani szép hangosan köszönt. 

— Maradj már csöndben! — mordult rá Attila. 

Felszerelte a két pecabotot. Nagy lendülettel dobta a 
horgokat a vízbe. Csönd volt, az úszók ide-oda himbá- 
lództak. 

A bácsi szólalt meg újra. 

— Aztán mire mentek? — kérdezte. 


— Csukára! — büszkélkedett Attila helyett Dani. 

— Csukára? — csodálkozott az öreg. — Aztán van 
csalihalatok? 

— Gilisztánk van! — kiáltott vissza Dani. — Sok! 


Janikovszky Éva 


Ami meg 


a csuka 


— Azzal ugyan nem fogtok csukát — mondta Ne- 
mere bácsi. — De ha ideevezel öcskös, azon a kis ladi- 
kon, adok nektek szívesen egy kis darát meg néhány kis 
kárászt. Én is csukázni jöttem. 

Dani már ugrott volna a ladikhoz, de Attila rádör- 
rent. 

— Nem mégy sehova. Énrám bíztak, nem? És én is 
tudom, hogy mivel kell csukára menni. — Az öreg min- 
dig megjátssza a nagy horgászt. Hályog van a szemén, 
alig lát, de mindent ő tud jobban. A múltkor is gilisztá- 
val fogtam csukát, akármit is mond! 

Dani visszakuporodott a nagy fiú mellé, nézte az 
úszókat. Néha átpillantott a ladikra. Az öreg nem moz- 
dult. A vizet nézte. 

Egyszerre megmozdult előttük a bal oldali úszó, na- 
gyot lódult, aztán a víz alá merült. 

— Odasüss! — kiáltott Attila, és megragadta a botot. 
— Hű, de nagy lehet! Figyelj, most! 

A nagy fiú bevágott, nagyot rántott a boton. Nem 
volt rajta semmi, se giliszta, se horog. 

Nemere bácsi is felfigyelt a kapásra. 

— Elment? — kérdezte Attilától. — Ejnye, a nemjó- 
ját! Biztosan rosszul akadt. Hanem Attila, mielőtt bevág- 
nál, számolj mindig ötig. Addigra biztosan lenyeli a hor- 
got. Ne bosszankodjatok, nekem még kapásom se volt. 

— Csak ne szövegelne folyton — morogta Attila dü- 
hösen. — Még a horgom is odalett. 

— Csuka volt? — érdeklődött Dani megilletődötten. 

— Persze — mondta Attila, miközben új horgot sze- 
relt föl. — És mekkora! 

Aztán megint két pecabotot lógattak a vízbe. Nem 
történt semmi. Félóra múlva Nemere bácsi fogott egy 
pontyot. Méreten aluli volt, hát visszadobta. Attila nem 
fogott semmit. 

Alkonyodott. Nemere bácsi lassú csapásokkal tovább 
evezett a másik part felé. Búcsúzóul odaszólt a gyere- 
keknek. 

— Jó fogást! Hátha arrább nekem is több szerencsém 
lesz. 

Attilának ekkor nagyszerű ötlete támadt. 

— Átverjük! — súgta Daninak. — Úgy teszünk, 
mintha csukát fognánk. 

Dani először nem értette, aztán ő is elvigyorodott. 

— Vesd le a tornacsukádat! — parancsolta Attila. 

— Miért? — kérdezte Dani, mert eszébe jutott, hogy 
a múlt héten vették a tornacipőt, és mennyit mászkáltak 
utána, amíg megfelelőt találtak. 

— Hát az lesz a csuka! — magyarázta Attila. — Majd 
jó nagyot csobban, az öreg úgyse lát idáig a rossz sze- 
mével. Nem érted? 

Attila egy követ tett Dani tornacipőjébe, ráakasztotta 


a horogra, és óvatosan beleeresztette a vízbe. Várt né- 
hány percig, aztán felordított. 

— Hű, micsoda kapás! Ez aztán a csuka! A merítő- 
hálót, gyorsan, tartsd alá, mert elmegy! 

Dani pukkadozott a nevetéstől, de szaladt a merítő- 
hálóval és a tornacipő alá tartotta, amit Attila végre ki- 
rántott a vízből. 

A nagy kiabálásra, csobbanásra Nemere bácsi is fel- 


figyelt. 

— Van valami? — kiáltott át. 

— Van ám! — ordított vissza Attila. — Megvan a 
csuka! Hol a szák, Dani, hát semmire se lehet téged 
használni? 

Nemere bácsi fölállt a ladikban, de így sem látott 
semmit. 

— Gilisztával fogtad? — csodálkozott. — Ti aztán 


szerencsések vagytok. Nekem még a kárászra se jött 
egész nap. 

Attila röhögött. Dani gyorsan beeresztette a szákba 
tett tornacipőt a vízbe, de valahogy elment a jókedve. 
Átkiabált az öreghez. 

— Semmit se tetszett egész nap fogni? Semmit? 

— Csak néhány nyomorult dévért, épp hogy vacso- 
rára elég — válaszolta Nemere bácsi. — De talán még 
jön valami. Időm, az van. 

Attilát vacsorázni hívta a nagynénje. 

A nagyfiú összeszedelőzködött. Intett Daninak. 

— Te hozod a többit. Jó fogást, Nemere bácsi! — 
kiáltott át az öregnek, és fütyörészve indult föl a töl- 
tésre. Dani mezítláb ment a nyomában, a vödröt, a me- 
rítőt, a konzervdobozt meg a fél pár tornacipőt a ke- 
zében vitte. 


Rózsi néni a kis házban várta őket. 

— Hol a tornacipőd? — kérdezte Danitól. — Meg- 
fázol itt nekem! 

— A vízbe ejtette — válaszolt Dani helyett Attila. 

— No, majd kapsz anyádtól! — mondta Rózsi néni. — 
Máskor biztosan nem enged el. Legalább egyél vala- 
mit, tarts velünk! 

Dani éhes volt, de nem volt kedve maradni. 

— Köszönöm, de otthon várnak — mondta és gyor- 
san elköszönt. Visszaszaladt a stégre. Már egészen be- 
sötétedett. 

— Nemere bácsi! Ott tetszik lenni? — kiáltotta a má- 
sik part felé. 

— Itt vagyok, fiam — válaszolt az öreg. — Kell va- 
lami? 

— Semmi — mosolyodott el Dani a sötétben. — 
Csak kiveszem a csukát. 

Fölhúzta a szákot a vízből, és kivette belőle a torna- 
cipőt. 


— Vigyázz, fiam! — intette Nemere bácsi. — Annak 
még ilyenkor is van ereje, nehogy visszaejtsd. 

Dani magasra tartotta a csuromvizes tornacipőt, a 
víz a fejére csöpögött belőle. 

—. Nemere bácsi! Nem fogtunk ám csukát, csak hü- 
lyéskedtünk! Tetszik látni? Ez a tornacsukám! 

— Micsoda? — kérdezte az öreg. 

— A tornacipőm! — ordította Dani. 

A válasz késve érkezett, és csöndesen, de szerencsére 
a víz jól viszi a hangct. 

— Sebaj, fiam, majd legközelebb fogtok. Adok hozzá 
kárászt, csalinak. Tiszteltetem az apádat. 

Ezt mondta, pedig nem is ismerte Dani apját. 

A töltésen Attila állt, kezében nagy karéj kenyér, kol- 
básszal. 

— Beköptél az öregnek? Te áruló! — és két hatalmas 
pofont kent le Daninak. 

Hát ennyi történt a nyáron, ott a túlsó part stégjén. 
Talán egyszer elmeséli az ezeregyeknek. 


Kiss István rajza 


rombolásba fogott a takaros kis jó- 
. szág, hogy még a márványterem leg- 
. távolabbi zugában is meghallották az 
ott szorongó udvari kamarások és 
más előkelőségek. 

Végigfutott a bámulattal vegyes el- 
ismerés moraja a cifra öltözetű tö- 
megen. A tudós doktorok alig tud- 
tak hova lenni irigységükben. A ki- 
rálykisasszony halvány, sírós orcája 
pedig úgy felderült nyomban, mint 
nyári eső után a szivárványos égbolt. 
Leghamarabb az öreg király szólalt 
meg örömében. 

— Állom a szavamat — jelentette 
ki ünnepélyesen. — Fiam, tiéd a lá- 
nyom meg a fele királyságom. Csak 
egyet árulj el nekünk: hogyan tör- 
tént ez a csoda, mi késztette ezt a 


konok kis jószágot arra, hogy meg- 
emberelje, akarom mondani meg- 
macskásolja magát és végre dorom- 
bolni kezdjen? 

Illemtudóan így felelt a legény: 

— Megkövetem királyi felségedet, 
az a macska túlontúl el volt kapatva. 
Ez csak jót meg szépet tapasztalt éle- 
tében, rosszat még soha. És ez volt a 
baj. Mert aki nem tudja, mi a nélkü- 
lözés, nem tudja becsülni a jólétet 
sem. A macskánál a dorombolás az 
elégedettséget jelenti. De ez az ál- 

, lat nem tudott különbséget tenni jó 
és rossz között, hiszen mindig csak 
jóban volt része. Tehát nem is tu- 
dott amúgy igazában megelégedett 
lenni. De amikor a kietlen, üres kam- 

. rában megismerkedett a rosszal, 
most utána pedig megint csak jóban 
lett része, rögtön megtanult elége- 
dett lenni, amiről sietett is bizony- 
ságot tenni a dorombolásával. Nem 
lesz többé hiba ekörül, dorombolni 
fog ő serényen, csak szeresse, becéz- 
gesse továbbra is a szépséges király- 
kisasszony, az én szerelmetes mát- 
kám... 

Így volt, nem másként. Az okos 
pásztorfiú feleségül vette a macska- 
rajongó királyleányt, s a kedvenc ud- 
vari cica még most is dorombolt, ha 
meg nem halt. 


A szerzőnek a Móra Könyvkiadónál a 
közeljövőben megjelenő, A fogfáj 

. Sárkány című gyűjteményes meseköny- 
véből. 


Országhegyi 
Károly 


Piros 
erdőn 


Piros erdő 
piros fáján 
piros tollú 
fácánkislány 
Piros arca 
elpirul. 
Mellette egy 
piros ágon 
Ppiros-ruhás 
fácánfiú 
Piros szeme 
felvidul. 

És egy piros 
nyári reggel 
piros bokor 
Piros alján 
piros fészek 
megremeg. 
Piros hangon 
csivitelve 
előbújnak, 
hancúroznak, 
most született, 
piros-pihés, 
apró 


fácán-gyerekek, 


td 


Írta 


ez 


Józsa Ter 


Rajzolta: 


Vida Győző 


1 attottatok már Veteményesről? 
Arról a hatalmas birodalomról Vi- 
rágoskert és Nagyszántó között? 
Alig kutyaugatásnyira a félelmetesen 
meredek Háztól, melyben kétlábúak 
élnek. 

Veteményes népe tisztelte a kelő 
napot. Minden reggel főhajtással üd- 
vözölte. A szeszélyes Tök úr olyan- 
kor egy pillanatra megállt, mert 
különben egész nap csak tekergett. 
A nehézkes Dinnye família követ- 
kezett a bólintásban. Aztán bókol- 
tak a Paradicsomok. Ők mindig el- 
pirultak kissé, ahányszor a nap rájuk 
tekintett. Még a birodalom legöre- 
gebbjei, a magnak hagyott csimbó- 
kos fejű Hagymák is megrezegtették 
csimbókjaikat reggelente a kelő nap 
felé. 

Boldog örömben, békében pergett 
az idő csimbókosfejű-emlékezet óta, 
és úgy is pergett volna örökre, ám 
egy óvatlan pillanatban különös 
lakó érkezett a birodalomba. Az 
idegen útlevél nélkül kelt át a ha- 
táron. Veteményes kellős közepére 
költözött, és szemlátomást nőni 
kezdett. 

— Ki vagy, és mi szél fújt erre? — 
kérdezte Sárgarépa. Tulajdonképpen 
haragudott a jövevényre, mert a há- 
zanépét mindig takarosan sorba 
állította, most meg az idegentől 
rosszul látott, és aggódott, hogy tán 
a sor végén lemaradt valahol egyik 
kistestvére. 

— Hogy ki vagyok? Hát nem is- 
mersz meg? 

Sárgarépa gondolkodott. Egy ki- 
csit hasonlít Uborkára, jutott eszébe 
végül, és meg is kérdezte a jöve- 
vényt: 

— Csak nem 
vagy? 

— De bizony! És azt is jól mond- 
tad, hogy a szél fújt erre, mert én 
tényleg a szél hátán jöttem. Örülök, 
hogy okos szomszédom lesz. 

Répa kihúzta magát, megenyhült 
a dicséretre. 

— És mit csinálsz majd nálunk? 

— Gazdaggá teszlek titeket! 

— Gazdaggá? Nagyszerű lesz! Mi- 
kor kezded? 

— Már hozzá is fogtam. Nem 
látod? 

Sárgarépa tágra meresztette a sze- 
mét. Csak annyit látott, hogy a jö- 


Uborka rokona 


.  vevény, aki Uborkának mondta ma- 


I 


gát, most sokkal nagyobb, mint az 
imént. 

— Uborka, te nősz! — mondta 
meglepetten. 

— Mondtam, hogy okos vagy — 
vágta rá az idegen. — Éppen a nagy- 
ságommal teszem gazdaggá a biro- 
dalmat. Vagy tán van már uborka- 
fátok? 

— Uborkafánk? Az nincs. 

" A jövevény álmosan nyújtózott 
egyet — ettől megint nagyobb lett 
néhány centivel — majd ásítva meg- 
szólalt: 

— Most hagyj aludni, különben 
nem növök. 

Beesteledett. Langyos szellő fújt 
altatót a birodalom népének, de a 
Sárgarépa család soraiban mozgoló- 
dás támadt. 

— Hallottátok? — susogta izga- 
tottan a sok fivér és nővér —, lesz 
uborkafánk! 

— Lesz, lesz! — viháncoltak örö- 
mükben a kisebbek. 

A hírre Tök úr is felemelte a fejét. 
Bár álmos volt, közelebb kúszott, 
s ezt mondta: 

— Igazán? 

Közben hitetlenkedve simogatta 
fényes üstökét. A Hagymák úgy 
tettek, mint akiket nem érdekel a 
dolog. 

— Láttunk mi már sok furcsa- 
ságot — mondogatták, de végül 
csak nem állták meg csípős meg- 
jegyzések nélkül: 

— Még ilyet! Veteményesbe fát! 
Ráadásul Uborkafát! Ha ez igaz, 
akkor mi édes almák vagyunk! 

A morgásra, zúgolódásra a Para- 
dicsomok is felébredtek. Kitört a 
pánik. A kis kemény paradicsom- 
lurkók elengedték szüleiket, és egy- 
más után huppantak a földre. Ott 
sírdogáltak félelmükben, és panasz- 
kodtak, hogy ők már soha nem lát- 
hatják a napot, ha közéjük áll 
Uborkafa. Sárgarépák öröme is 
megfogyatkozott. 

— Tán mégsem kéne nekünk az 
a fa. Máris nyomja a gyökeremet 
— pityeredett el egy kis sárgarépa- 
lány —, és mi lesz később! 

A Dinnyék, ahogy nehézkességük 
engedte, finoman dél felé húzódtak, 
és a menekülést fontolgatták. Csa- 
ládjuk ősidők óta kerülte Uborkáé- 
kat, nem csoda hát, ha ők is meg- 
ijedtek. ű 


A szél felhőket tolt Veteményes 
fölé, és zápor zúdult a birodalomra. 
Sírt, jajgatott egész Veteményes. 
Nem így az idegen! Álmában na- 
gyokat nyújtózott, és csak nőtt, 
nőtt megállíthatatlanul. 

— Jó reggelt, szomszéd! — har- 
sogta reggel, amint felébredt. — 
Ugyan, kérd már meg a hugocská- 
dat, hogy húzódjék arrébb! 

Sárgarépa fáradtan felemelkedett. 
Rázogatta levélkéit, igyekezett meg- 
szabadulni a rögöktől, amiket rá- 
paskolt az éjszakai vihar. Mondani 
készült valamit, de hugocskája ke- 
serves zokogása belérekesztette a 
szót. 

— Én menjek arrébb? Hiszen 
már levegőt is alig kapok! 

Az idegen elhallgatott. 

Kisütött a nap. Tök úr úgy dön- 

tött, hogy most nem csavarog, ki- 
vételesen otthon marad. Napozik. 
Dinnyéék is fölhagytak a menekülés 
tervével, mint mondták, a napsütés 
kedvéért. A kis paradicsomok sze- 
pegve szárítkoztak. 
—És én még örültem az idegennek 
— kesergett magában Répa. Fel- 
nyújtózott, amennyire tudott, végig- 
nézett a birodalom lakóin, hátha 
segítségül hívhatna valakit családja 
megmentésére. Egészen elcsüggedt, 
mert úgy látta, mindenki csak szu- 
nyókál, pihen részvétlenül. 

Répa tévedett. Mindeki jól hal- 
lotta a  sárgarépalány keserves 
sírását. 

— Segítsünk Répáéknak — súgta 
oda Tök úrnak az egyik Hagyma. 
Tök úr csak egész finoman biccen- 
tett, jelezvén, hogy hallotta, egyéb- 
ként rendületlenül napozott tovább. 
Magában meg ezt gondolta: lám, 
nem hiába maradtam ma itthon! 

— Sssegítsssünk, sssegítsssünk ! — 
sistergett kisvártatva a birodalom. 

Csak az idegen és Répáék nem 
hallották. Répáék szomorúságukba 
süppedtek, Uborkafa meg újból har- 
sogott: 

— Ilyenkor szunyókálni! Nahát! 
Lusta népség. Meg sem érdemeltek 
engem. Míg ti kuporogtok, hasal- 
tok, én dolgozom. Növök, hogy 
megóvjalak benneteket a tűző nap- 
tól. Még néhány centiméter és 
mindegyikőtöknél nagyobb leszek. 
Ki vitathatja el akkor tőlem a Feje- 
delem címet? He?! 


A kérdés már szinte fenyegetés- 
ként csattant. Nem jött rá válasz. 
Uborkafa elunta a szónoklatot. 
Feszesre húzta magát, és nyitott 
tenyerekkel csalogatta a napot, 
mintha azt várná, hogy a nap tán le- 
ugrik az égről és ő magához ölelheti. 

A sárgarépalány aznap gyűszűnyi 
vízhez sem jutott. Zsibbadtan pihe- 
gett. 

Újra leszállt az este. Uborkafa 
mély álomba merült. Irdatlanná 
nőtt árnyéka is álomba borult 
vele. 

— Veteményes polgárai! — hang- 
zott fel a sötétben egyik Csimbókos- 
fejű Hagyma hangja. — Figyeljetek ! 
Gyűlést tartunk. Meg kell mente- 
nünk a halálos veszedelembe került 
Répalányt. 

— Mentsük meg! — zúgták egyet- 
értésben a gyűlésezők. 

— A vének tanácsa még tegnap 
összegyűlt, hogy eldöntse, ki-is az 
idegen — folytatta a szónok. — Ak- 
kor még azt gondoltuk, meg kell őt 
ismernünk, hiszen titokzatos érke- 
zése ellenére birodalmunk ftisztes 
polgára lehet, aki megtartjat törvé- 


nyeinket és tiszteli lakótársaitg Meg- 


állapítottuk és most közhírrégtesz- 
szük: egyetlen vén sem ismerfé fel 
az idegenben Uborka rokonát. A 
idegen hazudott. ú 

— Hazug, csaló, önző az idegen! 
— kiáltozott a haragvó tömeg. 


— Holnap reggel  színvallásra 
kényszerítjük — intette türelemre 
hallgatóit Csimbókosfejű. — Fi- 


gyelmeztetjük, hagyjon fel a szerte- 
lenkedéssel. Most pedig aludjunk, 
jóéjszakát! 

A felbolydult birodalmat lassan 
elcsitította az álom. 

Reggel hűvös hallgatás felelt 
Uborkafa harsogására. 

— No, mi az, tán levágták a nö- 
vesztőcsúcsotokat, hogy ilyen bú- 
bánatosak lettetek? 

— Nem vagyunk búbánatosak. 
Hagyd a locsogást — szólalt meg 
csendben és határozottan az éjszakai 
szónok — a birodalom polgárainak 
nevében felszólítalak, mondd meg, 
ki vagy? 

— Ej, de rövid az eszetek! Hát 
nem emlékeztek? Uborkafa vagyok, 
Veteményes fejedelme! 

Pillanatnyi döbbent csend, majd 
elégedetlen morgolódás támadt. 

— És most ti figyeljetek, szemte- 
len népség! — emelte meg a hangját 
az idegen. — Mától kezdve min- 
denki meglakol,: aki szólni, vagy 
moccanni mer. Nyirkos levélbörtö- 
nömbe zárom, de lehet, hogy gyö- 
kereimmel veszejtem éhen-szomjan. 

— Színt vallottál hát! Nem le- 
hetsz birodalmunk polgára. Csa- 
lárdságodért és  kegyetlenségedért 
megfizetsz — szólt a tanácsbeli 
vén. 


Harci moraj hallatszott. És meg- 
indult a roham. Igaz, eltartott vagy 
délig, mire Dinnye és Tök úr eljutott 
az ellenségig. De mikor odaértek, 
annak rendje és módja szerint szépen 
ráhengeredtek az idegenre. 


Reccs! Uborkafa a paradicsomok 
közé zuhant. No, hiszen jó helyre! 
A háborgó Paradicsomszülők ki- 
húzgálták botjaikat a földből és 
Uborkafa-fejedelem koronájára hají- 
tották. A koronából apró fekete 
gyöngyök gurultak szanaszét. 

— Gyommagvak! Vigyázat, mé- 
reg! — kiáltozták izgatottan a viadal 
színhelyéhez legközelebb állók. Őket 
a vén Csimbókosok figyelmeztették. 


— Kislányok, söpörjétek össze a 


jggommegvelat — jeleskedett találé- 


konyságban Dinnye — majd rájuk 
hasalok. 

A sárgarépalányok szorgalmas 
hajladozással terelték egybe a ve- 
szedelmes kis gömböket. Dinnye 
meg, mint ígérte, a kupacra hasalt. 

A kis Répalány eközben magához 
tért aléltságából, és köszönetet re- 
begett. Sárgarépa a családfő pedig 
úgy meghatódott, hogy hang sem 
jött ki a torkán. Nem rótta azt föl 
neki soha senki, hiszen a birodalom 
népe Csimbókosfejű-emlékezet óta 
utálta a locsogást. 


A gyom földi maradványait lassan 
befedte a televény. Írmagja sem ma- 
radt a birodalomban. Helyette két 
új intelem került a birodalom kó- 
dexába: , Hetykeségtől ne szeppenj 
meg! Aki éltedre tör, annak vesztéig 
védekezz!" A paradicsomlurkók és 
társaik épp most magolják a kódex 
szövegét, és sehogy sem értik, mi 
végre találnak ki intelmeket ezen a 
gyomtalan, gyönyörű világon? 


Osvát Erzsébet 


Füstbe bújt 
a kémény 


Belebújt, 

belebújt 

a kémény a füstbe. 
Rárivallt az alma 
az óriás üstre: 

— Ne süss, te! 

Ne süss, te! 


Kibújt a kémény 

a füstből. 

A füst már sehol sem 
füstöl. 


Megsült az 

alma. 

Majszolja 

Dalma. 

S a hetyke üst, 
— nem is ezüst — 
dobhasával 
kipenderült. 


Kapornaky Gyula 
Csigahívogató 


Csiga-biga, gyere ki! 
Nap a rétet színezi, 
fütyölget a sok madár, 
a bokor meleg kosár. 


Csiga-biga, gyere ki! 
Vár a zöld rét ideki. 
A tücsök is hegedül, 
csak te alszol egyedül. 


Csiga-biga, ébredj fel! 

Rigó dalol szép reggel. 
Nyisd ki házad ajtaját, 
hallgasd a madár dalát. 


Csiga-biga, ébredj, hát! 
Virágzik már a dombhát, 
s dalolgat a kis patak, 
dugd ki a két szarvadat! 


Adjon az Istem 
szerencsét, 
szerelmet, forró 
kemencét, 

üres vékámba 
gabonát, 

árva kezembe 
parolát, 
lámpámba lángot, 
ne kelljen 
korán az ágyra 
hevernem, 
kérdésre választ 
ő küldjön, 

hogy hitem széjjel 
ne dűljön, 

adjom az Istem 
fényeket, 
temetők helyett 
életet — 

nekem a kérés 
magy szégyen, 
adjom úgyis, ha 
nem kérem. 


Nagy László versei 


KLelkemből kelve világra, 
dalaim tollasodjatok, 
táncoljatok, ti sarkanívúűs, 
tulipánfejű kakasok. 


Ágasodjatok vállamon, 
hívjatok új hajnalt nekem 
kukorékolva köznapon, 
pirossal nyomott ünnepen. 


Ne cibáljátok hajamat, 
hogyha a bűbaj rámesett. 
KFölfuvalkodva vörösen 
védjétek meg a szívemet. 


Ki ne ismerné ezt a mulatságos kis embert? 

Fején keménykalap úgy ül, mint valami dinnye, ártat- 
lan, nagy kerek szeme rácsodálkozik a világra, kicsiny 
fekete bajusza minden fintornál ide-oda ugrál, zakója 
szűk, nadrágja azonban annyira bő, hogy két olyan 
cingár alak is beleférne, mint ő maga, cipője két szám- 
mal nagyobb a kelleténél, a sétapálca pedig oly könnye- 
dén fordul-perdül, mintha bizony gazdája nem éhen- 
kórász csavargó volna, hanem előkelő gazdag 
ember. 


Igen, ő Charlie Chaplin, aki maga írta és rendezte a 
filmeket, amelyekben főszerepet játszott, gyakran még a 
film zenéjét is ő szerezte. 

Chaplin azonban csak a mozivásznon volt amolyan 
csetlő-botló, balszerencsés, mulatságos figura. Ját- 
szotta ezt a szerepet. 


Milyen ember volt hát a valóságban? 


Jó nyolcvan esztendővel ugorjunk vissza most a 
múltba! Anglia fővárosában, Londonban vagyunk. 
Abban az utcában, ahol a legszegényebbek laknak, 
éldegél a kisgyerek Charlie az édesanyjával és a bátyjá- 
val. Apjukat, aki vándorszínész, nagyon ritkán látják. 
Az anya régebben színésznőként dolgozott, de torok- 
betegséget kapott, és nem léphetett többé színpadra. 
Egy ideig ruhákat varrt pénzért másoknak, de mosta- 
nában egyre kevesebb megrendelője akad. Van olyan 
nap, hogy kenyeret sem tud adni két fiának. 

— Éhesek vagyunk! Kaját akarunk! 


Így kiáltozva rohantak egyik este a gyerekek. Édes- 
anyjuk a térdére ülteti őket, és halk, rekedtes hangon 
beszélni kezd. 


— Ide figyeljetek, fiúk! Ti már eléggé nagyocskák 
vagytok, legalábbis ahhoz, hogy megértsétek : nem tudok 
pénzt szerezni. Hiszen láthatjátok : még orvosságra sem 
telik. Egyetlen megoldás marad: be kell költöznünk a 
menhelyre. Ott minden nap meleg ételt adnak, lakbért 
sem kell fizetni. . . 

— De együtt maradunk. Ugye, anya? — kérdi a kis 
Charlie. 

— Sajnos, nem — feleli. — Külön menhelyet tartanak 
fenn a gyerekeknek. Ott iskola is van... tanulhattok. 
Ahova én megyek, ott dolgozni kell. De minden hét 
végén miénk a világ. Együtt leszünk, sétálunk a folyó- 
parton... Olyan jókat fogunk játszani! Meglátjátok! 

Így is történt. Ám nem sokáig örülhettek a hétvégi 
találkozásoknak. Az édesanya súlyos idegbetegségbe 
esett, kórházba vitték. A fiúknak valami foglalkozás 
után kellett nézniük. Sidney, az idősebbik beállt tenge- 
résznek, Charlie pedig. . . 

Nos, kukkantsunk be egy londoni színésztoborzó 
irodába. A szigorú főnök rámordul a tízéves Charlie 
Chaplinre. 

— Mi van, fiacskám? Te már hetek óta minden dél- 
után itt rontod a levegőt. 

— Uram — szólal meg a gyerek —, van valami fiú- 
szerepük? 

— Feliratkoztál már? 


12 Birkás Ákos rajza 


— Nem, uram. 

— Nahát! Ez nagy mulasztás volt. 

— Csak délelőtt lehet feliratkozni, uram. Én olyan- 
kor dolgozom. 

— Dolgozol? Hiszen még kisgyerek vagy — csodál- 
kozik el a főnök. 


És Charlie sorolni kezdi: 


— Voltam virágárus, játékkészítő, faaprító, egy gyer- 
tyaöntő boltjában kifutó, aztán orvosi rendelőben fo- 
gadtam a betegeket és takarítottam a szobákat, később 
egy előkelő házban voltam kisinas. Üvegfúvóként is 
dolgoztam. . . de csak egy napig. Elájultam a hőségtől. 
Az egyik nyomdában berakófiúnak vettek fel. Most is 
ott dolgozom. 

— Hogy bírod a munkát? Ilyen vézna termettel? 

Charlie kihúzza magát. 

— Bírom azért. Csak amikor beindul az óriási nyom- 
dagép, görögni, csikorogni, morogni kezd... Huh! 
Én a gépszörnyeteg fogaihoz tartom a lapokat, az be- 
kapja, elnyeli és kiokádja őket. Alig tudom tartani vele 
az iramot. Néha úgy érzem: felfal. Én. . . uram, én szí- 
nész akarok lenni. 


— , Akarok". Hm. Ez keményen hangzik. Szerepeltél 
már színpadon? 
Sokszor. Egy sztepptáncos együttes tagja voltam. 
És évek óta tanulok hegedülni. 


— Hát. . . megpróbálkozhatunk. Van egy szerepünk : 
Billy, a kifutófiú. Minden este másik városban kell fel- 
lépned. 


— Vállalom. 


Elkezdődött Charlie számára a színészélet. Napi 
három-négy előadás. . . öt-hat órás munka! A maradék 
időben pedig gyakorlás, próbák, utazás. Állandóan 
figyelte az embereket: hogyan dülöngél a részeg, miként 
ebédela gazdag ember, miképpen örvendezik a csavar- 
gó, ha kiflivéget talál az utcán. 


Néhány esztendő múlva a színtársulattal eljutott 
Amerikába. Ott ült a nézőtéren egy híres filmrendező. 
Csapkodta a térdét, úgy nevetett Chaplin tréfáin. Végül 
magához intette a fiatalembert. 


— Magának a filmgyárban a helye. Egy-egy film eljut 
a világ minden tájára, és így sokkal több ember mulathat 
majd a maga ötletein, mint eddig. 

Megegyeztek. Hamarosan egyre-másra készültek a 
rövid, tíz-húsz perces Chaplin-filmek. Mondjunk címe- 
ket? Tessék ! Charlie korcsolyázik. Chaplin, az ősember. 
Chaplin zsebórát szerez. (Képzelhetitek, hogyan.) 
Chaplin, a katona. Chaplin a cukrászdában. (Röpköd- 
tek a habostorták !) Chaplin, a díszlettologató. Charlie a 
gyógyfürdőben. Egyik hosszabb filmje cirkuszban ját- 
szódott, a másik a havas-jeges Északon, aranyásók 
között. 


Mind a filmjeiben, mind a magánéletben a szegények, 
az elnyomottak pártján állt. Amikor megkérdezték, mi 
a jelmondata, így válaszolt: 


—. Hiszek az emberi méltóságban és a szabadságban. 

Joó Katalin 


Érzelmes történet rózsákkal 
— kecskeméti módra 


K adasi István igazgató bácsi sze- 
me majd leragad a fáradságtól. 
Hajnali háromnegyed öt óta bent van 
az iskolában. 

— A fűtőnkkel kellett beszélnem, 
hogy mitévők legyünk. Gyenge a 
szén kalóriája, kevés meleget ad, s 
nem akarjuk, hogy a gyerekeink meg- 
fázzanak. 

Igen, még fűtöttek, amikor Kecs- 
keméten jártam a Béke téri iskola 


3602. Katona József nevét viselő út-, 


törőcsapatánál. A tér fáit zúzmara 
borította, és vékony hangon fütyült 
a szél. 

Az irodában csengett a telefon. 

— A nyomda — szólt be az egyik 
tanár néni. 

A kecskeméti Petőfi nyomdának 
van egy kiszes brigádja. Híres nyom- 
daművészünk Kner Imre nevét vi- 
seli. Állandó kapcsolatuk van az is- 
kolával — sőt egyiküknek teljesen 
személyes jellegű! Ugyanis ők készí- 
tik az iskolai újságot. S ezenkívül 
egyikük az igazgató bácsi leánya. 

— A másik lányom keramikus lesz, 
napokban kapja meg a diplomáját. 

A hajnali kelést elfeledve, külön 
felhívja figyelmem a tanári szoba és 
az iroda falát díszítő gyönyörűséges, 
népi cserepekre. Ezeket tanulása so- 
rán a lánya gyűjtötte, és odaadta 
édesapja iskolájának! 

Jó a nagy család. Öröm akad min- 
dennapra. Sokkal több, mint gond, 
vagy bánat. 


K iss Lajost szelíd szavú embernek 


ismerték. Néki is mindene volt 
a családja. Főleg a fia. 

Ha szép ruhát látott a kirakatban, 
azt méregette, vajon hogy állna azon. 
Ha gyümölcsöt vásárolt, előre örült, 
milyen jóízűen harap bele a gyerek. 
Ha munkatársaival beszélgettek, né- 
hány mondat után előkerült a család. 
Így van ez mindenütt — nálatok is. 

Egyszer csak megbetegedett Lajos 
bácsi fia. Agyhártyagyulladást állapí- 
tottak meg az orvosok. Amit erről a 
félelmetes betegségről tudtak, ismer- 
tek, gyógymódot és gyógyszert, azzal 
minddel próbálkoztak. Hiába. Az 
édesapa nem akarta elhinni a könyör- 
telen valóságot, azt, hogy neki nincs 
már fia. A szava kevesebb lett, és a 
mosolygás vendégségbe járt csak az 
arcán. Dolgozott. Minden bánatát 
munkába fojtotta. 

A helybéli Népfront megbeszélé- 
sein gyakran találkozott Kádasi igaz- 
gató bácsival. Ugy hozta a véletlen, 
hogy valamilyen munkát vállalt az ő 
brigádja a Béke téri iskolában. Persze 
eljött Lajos bácsi is. Brigáddal, és 
brigád nélkül, egyre gyakrabban. 

Pingpongasztal kellett? Megcsi- 
nálta. 

Hatalmas sakktábla ékesíti az ud- 
vart. Félméteres bábokkal játszanak 
rajta a gyerekek. De saját maguk is 
ráállhatnak a mezőkre, elférnek. La- 
jos bácsit dicséri, nemcsak az ötlet, 
hanem a kivitelezés is! 

A csapat naplójába gyűlnek a ké- 
pek: Lajos bácsi november 7-én sza- 
lagot köt a csapatzászlóra. Lajos bá- 


csi kisdobosokkal, ígérettétel után, 
Lajos bácsi úttörőavatáskor. Lajos 
bácsi fát ültet és koszorúz. . . 


Igen, Kiss Lajos elvtárs a 3602. Ka- 
tona József úttörőcsapat állandó nagy- 
papája lett. Mondhatnék veteránt is, 
de kapcsolatukra inkább a nagypapa- 
ság jellemző. S melyik csapat rendel- 
kezik saját nagypapával? 


Béke téri iskola húsz esztendős. 

A falát ékesítő hófehér márvány- 
tábla mindössze kettő. De ezt a táb- 
lát számontartják már a békemozga- 
lomban Európa-szerte! Mert ez a táb- 
la Lidicét idézi... Erről a községről 
azt írja a lexikon, hogy csehszlovák 
bányatelep Kladnótól keletre. 1942. 
június 10-én a csehszlovák ellen- 
állók megölték Heydrick náci hely- 
tartót. Rettegésben tartotta az or- 
szágot, miután megszállták. Halálát 
úgy torolták meg a nácik, hogy földig 
lerombolták Lidicét. 199 férfit és 
8 nőt helyben megöltek. Táborba 
hurcoltak 203 nőt, és 93 gyermeket. 
A községet teljesen lerombolták. 
A felszabadulás után 1946-ban Lidice 
újjáépült... Nemzeti emlékhely és 
ugyanakkor a világ békemozgalmá- 
nak jelképe lett. Ahol csak rózsa nő, 
mindenhonnan egy-egy tövet vittek 
Lidicére, és hatalmas rózsakert jel- 
képezi szépségesen a világ népeinek 
békeakaratát, összefogását az ilyen 
iszonyatos háború, vérengzés ellen. 
Nos, erre a Lidicére — háborúkra, 
embertelenségekre emlékeztet a ki- 
csiny márványtábla a Béke téri iskola 


falában. Rózsák illatoznak itt is. Köz- 
tudott dolog, hogy amikor egy-egy 
kertész valamilyen különleges rózsát 
tenyészt ki, hosszú munkával, kísér- 
letezéssel valakiről elnevezi azt. Így 
viseli űrhajósok, híres tudósok, és 
színésznők nevét egy-egy rózsafaj. 
A kecskeméti rózsák vörösek, akár a 
vér. Nevük a nemzetközi rózsakata- 
lógusban úgy szerepel, hogy , Béke- 
rózsa". 


A kis márványtábla jelképes köz- 
pont. Itt tartják a fogadalomtételt 
és úttörőavatást. De vidámság is 
virul a rózsák mellett. Az országos 
népitáncverseny litéri győztesei itt 
mutatták be pörgős-forgós, boszor- 
kányosan gyors táncaikat. Ugy ter- 
vezik, hogy Nyilas Misi is itt, a né- 
hány méterre felállítandó szabadtéri 
színpadon éli, végig szerepét, a , Légy 
jó mindhalálig"-ban. A Móricz év- 
forduló kapcsán adják elő ezt a paj- 
tások. Közben, amikor már álmuk- 
ban is fújták a szerepet, sajátjukat és 
a többiekét is — Nyilas Misi váratla- 
nul Etiópiába utazott, és év végén 
vizsgázni jön csak haza, Kecskemétre. 
Ugyanis Szalai Levente — Nyilas Misi 
édesapja orvos, és kiküldetésbe kel- 
lett elutaznia. Természetesen a csa- 
lád is vele ment. Még szerencse, 
hogy Jusztin Sanyi is tudja ezt a szép 
szerepet! 


Tizenegy szakkör működik. Köz- 
tük híres a KRESZ. Hát nem mon- 
dom, szükség is van az ilyenirányú 
ismeretekre, mivel az 5-ös, és 52-es 
gyorsforgalmú út közel van az iskola 
körzetéhez. Van a Béke téri iskolá- 
nak egy ,kisiskolája", úgy ismeri 
mindenki, hogy a kiskecskeméti. Ta- 
valy az , Iskolák a közlekedés bizton- 
ságáért" versenyben ez a két iskola 
lett az első! Belügyminiszteri oklevél 
és 25 000 Ft — ezt jelentette ez a di- 
csőségen túl. 

Hogy mit vásároltak ezen a sok 
pénzen? 

A pajtásokat is megkérdezték, ez 
természetes. Mert a diáknak van itt 
szava. Sőt, még újságja is, melynek a 
neve DIÁKSZÓ! (Ezt készíti az a bi- 
zonyos nyomdai kiszes brigád.) 1975 
óta jelenik meg, és roppant népszerű. 
Ha valaki majd húsz-harminc év múl- 
tán végig lapozza, teljes képet kap a 
mai Kecskemét életéről, különös te- 
kintettel a Béke tér és vidékére. 
, Kutyafuttában" című képes gyors- 
riportjaikat, és , Kemény dió" rejt- 
vényeiket magam is megcsodáltam, 
olyan ötletesek. A legutóbbi lapot 
csak félkészen láttam. Az Úttörő- 
vezetők Országos Konferenciájára 


már kézben lesz. Hogy miről szól a 
vezércikk? Természetesen az úttörő- 
vezetőket köszönti! Felhívja a gye- 
rekek figyelmét, hogy jól ismerjék 
meg városukat, hiszen vendéglátók 
lesznek, s meglehet még idegenveze- 
tők is! Most az 1919-es Tanácsköz- 
társaság idején élt veteránokról gyűj- 
tenek adatokat, azokról, akiknek a 
nevét egy-egy utca viseli. Külön meg- 
emlékeznek Szili István elvtársról, 
aki akkor is élt, de a mi szép vilá- 
gunkban is, és az MSZMP városi bi- 
zottságának tagjaként rengeteg 19-es 
anyagot dolgozott fel. 


Befejezésként leírtam Halász Jenő 
harmadikos kisdobos fogalmazását. 
Címe: ,A városunk". , Minden em- 
ber szülőföldjét szereti legjobban. 
Az én szülőhelyem Kecskemét. Szép 


a Múzeum melletti park. A cifrapalo- 
tát mindig megcsodálom. A Főtéren 
pihenhetnek, sütkérezhetnek az em- 
berek, gyerekek. Esti fényben olya- 
nok a lámpák, mint a csillagok. Sze- 


retem hallgatni 
hangját..." 

Felnőttek, vidámak, és szomorúak. 
Éneklő-táncoló-sportoló . gyerekek. 
Rózsák egy fehér márványtábla alatt, 
mely szörnyű történelemre emlékez- 
tet. Egy nagy meg egy kisiskola, ahol 
őrzik a hagyományokat, ahol oda- 
figyelnek mindenre, ami rnai, érde- 
kes. Kicsinyben olyan mindez, mint a 
mi világunk, melyben benne vagyunk 
mindannyian. 


az öreg harang 


A rajzokat Imre Anikó 
3. osztályos kecskeméti kisdobos 
készítette 

JÉKEN SokÁlG 
Y A pánt, 


V/ más 

Dobra verjük 


Nochta Timea 
HÉT 

Nem félek hétfőn 
Ülök a kútfőn. 
Elbujok kedden, 
Rókaveremben. 
Csücsülök szerdán, 
— De csak a létrán. 
Aztán — csütörtök. 
Szelet üvöltök. 

Ha jön a péntek, 
Játékot kérek. 
Legjobb a szombat. 


Szabad a holnap, 
Játék — vasárnap. 

Készülődés az országos játékra. Az idei gyermeknapon az Úttörő- 
szövetség egy nagy országos játékot hirdetett. Ez lesz a Nemzetközi Gyer- 
mekév egyik legérdekesebb eseménye. 

— Mit játszunk majd? — kérdezték még koratavasszal a gyerekek az egyik 
budapesti iskolában. 

— Amit akartok. Találjatok ki valami izgalmasat! 

Hasonló párbeszéd, bizonyára, másutt is elhangzott ebben az időben. 
S a gyerekek talán kicsit hitetlenkedve, de mindenütt nagy örömmel fogad- 
ták a lehetőséget és a feladatot. Az előkészületekből már látszik, hogy ko- 
molyan is vették. 

Mit tartalmaz az Úttörőszövetség felhívása? 

Mindenben a gyerekek döntsenek! Ők mondják meg, hol szeretnének ját- 
szani, milyen szabályok alapján! Ők szabják ki a , jutalmakat" és , bünteté- 
seket", úgy, ahogy azt semmilyen más közösség nem tenné. 

A felnőttek a szervezésben közreműködhetnek, ha a gyerekek megkérik 
rá őket. 

Hol, milyen játékot érdemes szervezni? Erre a kérdésre sok-sok választ 
talál minden érdeklődő a Pajtás és az Őrsvezető hasábjain. A lapokban kö- 


zölt ötletek azonban ne kössék meg senki képzeletét! Céljuk ugyanis éppen 
a fantázia felébresztése. A felnőttek segítségét már a tervezésben el lehet fo- 


gadni. A csapatvezetőség is adhat ötleteket, tanácsokat. Sőt, segíthet annak 


felismerésében, hogy a nagy játékra való készülődés nem különálló feladat, — 
hanem a tavaszi tennivalók része, az 1978—79-es úttörőév egyik ese- 


ménye. 


A gyerekek a készülődés közben is ismerkednek a mi világunkkal, azzal, 


hogyan éltek a gyerekek régen, milyen szórakozási hagyományok alakultak 
ki csapatukban, lakóhelyükön. Munkát is vállalnak, persze, például készí- 
tenek díszítő elemeket, a játékhoz szükséges felszerelési tárgyakat, eszkö- 
zöket, , vásárfiát" a szolidaritási bazárba. 

Tudjuk, hogy a felhívás megjelenése óta lázasan készülődik minden kis- 
dobos és úttörő. Csak közben el ne feledkezzenek majd az úttörő- és kis- 
dobosavatásról, no meg a közelgő úttörőparlamentről. 


Coc-a-roosty — kakas az ülőn (Angol fogó). A játékosok két párhuzamos . 


vonalat húznak, és ezen felsorakoznak. A két vonal között középen áll a fogó, — 


vagyis a kakas, kakasállásban: egyik lábát felhúzza. A játékosok közül vala- 
melyik megindul, ugyancsak féllábon igyekszik a másik vonal felé. Ha ez si- 
kerül anélkül, hogy a kakas megérintené, jó; de ha nem sikerül, tehát ha a 
kakas elérte, akkor összeütköznek (összefont karjukkal igyekeznek egymást 
egyensúlyukból kibillenteni). Ha a kihívó győz, akkor továbbmehet, ha azon- 
ban a kakas győz, vagyis leüti a lábáról a másikat, akkor az is kakassá változik, 
és most már ketten lettek fogók. Ezután újabb játékos próbál átjutni, és me- 
gint újabb. A játék addig tart, amíg végül csak egyetlen játékos marad: ez 
a nyertes. (Lukácsy András: Népek játékai c. könyvéből) 


Tyúkanyó és társai: a melléklet elkészítésének leírása. Tyúkanyót egy- 


darabban vágjátok körül és a fehér-csíkot az oldalán nyissátok fel. Ide kell 


belehelyezni a lila szárnyat. Csak a fejét és a farka-tolla hegyét ragasszátok 
össze, hogy jobban aláférjenek a csibéi. A mellékleten csak két csibét rajzol- 


tunk, de ti csináljatok sok-sok kiscsibét. 
A talpára állítható húsvéti tojásból tervezzetek más mintákkal annyi to- 


. 


jást, hogy jusson belőle ajándéknak és húsvétkor mindenki tányérja elé az . 


ünnepi asztalon. 


k 


Ha a nyuszit körülvágtátok, hajtogassátok meg úgy, hogy a fehér sávon áll- 


jon majd. A kis háromszöget a lába közül vágjátok ki, a farkát pedig dugjátok 
be a hátán levő résbe. A pettyes nyelvet kenjétek be ragasztóval; előbb a. 
farkat, aztán a B jelűt nyomjátok a fej alatti törzshöz. A nyuszinak kössetek 


kis szalagot a nyakába. A terített asztal díszítésére a tojásokkal felváltva a 
nyuszik is felhasználhatók. 


A kismalac és az oroszlám 


A kismalac a réten üldögélt és látszott 
rajta, hogy nagyon gondolkozik. Azon, 
hogy Nyuszi tegnap mesélt az oroszlán- 
ról. 

— Az oroszlán az olyan állat, az o. . . — 
de akkor közbe jött valami és ketten há- 
romfelé szaladtak. 

Szóval, a kismalac törte a fejét az orosz- 
lánon. Hirtelen meglátta a párducot, aki 
jó barátja volt. Megkérdezte tőle: 

— Mondd, láttál már oroszlánt? Milyen 
az oroszlán? Mihez hasonlít. 

A párduc nyújtózott. 

— Buta kérdés! Az oroszlán az oroszlán- 
hoz hasonlít! Nézd meg magad, ott van 
a könyvben! 

Szaladt a malacka. És valóban megta- 
lálta azt a könyvet, amit a párduc emlí- 
tett. De mert sem a könyvet, sem pedig 
az oroszlánt nem ismerte, azt hitte, hogy 
a könyv az oroszlán! Megnézte volna így 
is közelebbről, de hirtelen lecsapott a 
magasból egy sólyom és elragadta a 
könyvet. A kismalac kiáltozni kezdett: 
— Nézzétek! Repül az oroszlán! 


Pár nap múlva találkozott az őzzel és a 
zergével. 

— Láttam az oroszlánt! — dicsekedett. 
Mivel sem a zerge, sem pedig az őz nem 
látott oroszlánt, kíváncsiak lettek, mi- 
lyen lehet az, mivel hírből ismerték eddig. 
— Mondd csak, kismalac, mihez hason- 
lít? — érdeklődtek. 

A kismalac ötölt-hatolt, de eszébe jutott 
barátjának, a párducnak a szava. Ezt 
mondta hát ő is: Buta kérdés! Termé- 
szetesen az oroszlán az oroszlánhoz ha- 
sonlít! — még hozzátette azt is, hogy: — 
És repülni is tud! j 

— Igazán? — érdeklődött az őz. — És 
milyen a szárnya? 

— Az egyik fent van, a másik meg ; Tök. 
És egészen más, mint a madaraké. Van 
egy vastag szárnya és a másik oldalon 
sok vékony! 

— És nem féltél az oroszlántól? 

A kismalac megint nagyon elgondolko- 
dott. De aztán kivágta a választ: 

— Egy kismalac nem félhet semmitől! 
Különösen egy oroszlántól nem ! 


Apáthy Kati ötödikes 
Budapest, XI., Schweidel u. 37. 


Eltörött 
a kisszék lába 


A kisszékem szépen állt, 
De már tegnap sántikált. 
Eltörött az egyik lába, 

Bevittük az új kórházba. 


Meggyógyult a székem lába, 
Elmehetett a nagy bálba. 
Eljárta a mazurkáját, 

Újból eltörte a lábát. 


Daruság Edit 11 éves 
Várpalota Kismező, Krúdy Gyula út 4. sz. 


Birkás Ákos rajza 


Postafiók 100 


Emlékeztek bizonyára a KISDOBOS 
januári számában kapott feladatra: 
írjatok és rajzoljátok le — élénkszínű 
filctollal, zsírkrétával — hogy mic- 
lyen környezetetek, ,,A mi világunk", 
melyet naponta láttok! Határidőnek 
minden hónap végét jelöltük meg. 
S hogy a januári feladatok közül csak 
most, áprilisban olvastok, ez azért 
van, mert ennyi időbe telik, míg a 
nyomda lapunkat elkészíti. Tehát lás- 
sunk néhányat a beküldött munkák- 
ból! 

Itt van mindjárt Hunyadi László 
(7331 Liget) levele. , Lerajzoltam 
falunk, Liget domborzatát és megje- 
löltem az érdekesebb helyneveket. 
Felsorolom néhánynak az eredetét. 
Itt van például Égettfa. Ezen a helyen 
a villám belécsapott egy fába. Csu- 
pán a törzse maradt meg. Taljánirtás 
— ezt az erdőrészt valamikor ola- 
szok irtották ki, s mivel taljánoknak 
nevezték őket, hát innen kapta ez az 
irtás utánuk a nevét. Badacsonyunk 
is van! Valamikor az uraság úgy lát- 
szik szerette az igazi Badacsonyt. 
Nyári lakot építtetett ide. Dombos 
helyen van és itt teraszos szőlő- és 
gyümölcstermelést folytattak. Ma 
ezen a helyen van a nagyhírű Limusin 
telep, ahol hús-szarvasmarhát te- 
nyésztenek. Téglaháza — ezen a ré- 
szen téglaégető működött. A mi is- 
kolánk nagyon régi, 1895-ben épült. 
A templom 1882-ben. Legújabb épü- 
letünk a Boltkombinát. Itt aztán 
minden kapható!" 

Németh Erika (8127 Aba, Dózsa 
György út 59.) legkedvesebb tavaszi 
játékát írja le. , Mi a barátnőimmel a 
pókfocit szeretjük a legjobban ját- 
szani. Azt úgy kell csinálni, hogy pél- 
dául 10—10 játékos van. Mindegyik 
hátra teszi a kezét. Hanyattfekvésből 
kell az , ellenség" kapujába berúgni 
a labdát. Legutóbb a fiúk nyertek. 
Tornaórán szívesen játsszuk, de mert 
harminc perc kell hozzá, nem mindig 
jut rá időnk. Kedves időtöltésem még 
az olvasás és a kézimunkázás." Ugy 
gondolom, a tavasz beköszöntésével 
elsősorban a szabadban eltöltött idő, 
játék kerül előbbre a sorrendben. 
A kézimunkázás szép dolog, Persze 
kertben, napon is művelhető. Az ol- 
vasás meg mindig: télen, nyáron, 
kályha mellett a szobában, és virgázó 
fa alatt a kertben, vagy erkélyen! 
Régi vesszőparipám, hogy a kör- 
nyezet nem magától szépül, hanem 
ti is szépíthetitek és szépítsétek azt! 
Hogyan? Például Varga Kornél 
(2330 Dunaharaszti, Damjanich u. 38.) 
erről ezt írja: , Iskolánk ablaka alatt 
van egy virágoskert. Mivel elég ré- 
gen gondozták, és kicsit elhanyagolt 
volt, elhatározta a Gagarin raj, hogy 
rendbe hozzuk. Egyik délután az is- 
kola udvarán gyülekeztünk. Minden- 
ki hozott magával otthonról valami- 
lyen kerti szerszámot : gereblyét, ka- 
pát, ásót. Nekiláttunk a munkának. 
Összegyűjtöttük a száraz leveleket. 
Kosárba elvittük a szeméttárolóhoz. 
Egy óra sem múlt el, s öröm volt a 


! Pályázatunkra 
érkezett. 


Zsikó Eszter 2/a 
osztályos tanuló 
rajza 

8586 Pécs, 

Bánki Donát u. 2. 
Ált. isk. 


kiskertünkre nézni! A jól végzett 
munkánkban örömünk volt!" 
Meglehet, Kelemen Zsuzsanna 
4. c (9012 Győr-Ménfőcsanak, Tass 
vezér út 18.) is kiskertjét gondozta, 
s mi nőtt abban? Erről szól a vers, 
melynek a címe: A csodatulipán. 

Volt egyszer egy tulipán, 

égig nőtt egy délután. 

Mikor mentem öntözni, 

Meg sem tudtam kötözni! 
Zsuzsának nemcsak , csodatulipánja" 
van, hanem egy igen jó ötlete is. 
Nyilván a tévé nézés közben jutott 
eszébe az az ötlet, hogy csináljunk 
mi is egy rovatot, melynek azt a cí- 
met adhatnánk, hogy , Mini főzőcske, 
de okosan". Ha ilyen rovatunk nincs 
is egyelőre, a jó recepteknek örü- 
lünk, s közzétesszük. Persze, ha 
olyanok, hogy kiránduláskor, tábor- 
ban, vagy ha édesanya nincs otthon 
és megéhezel — elkészíthető. Ime 
a Zsuzsa-féle sült parizer! Kell hozzá 
két-három szelet parizer, vagyis pá- 
rizsi, sajt, zsír vagy olaj. A felvágottat 
forró olajban megsütjük. Amíg sül, 
a gázt kis lángon kell tartani, vagy a 
villanytűzhelyen a forró zsírt a leg- 
kisebb fokozatra állítani. Így alapo- 
san átsül a hús. Forgatjuk sütés köz- 
ben. Ha elkészült, kivesszük a zsír- 
ból, vagy olajból. Tálra helyezzük. 
Amíg sül, sajtot reszelünk. Ha kész, 
ezt rátesszük. Kenyérszeletkékkel. 
ízlésesen tálaljuk." 

Ehhez már csak annyit tehetek 
hozzá, hogy jó étvágyat! 


Kisdobos 


A rézbőrű indiánok, mindig közel áll- 
tak szívünkhöz! Érthető tehát, ha te 
is szívesen játszol indiánosdit, amihez 
persze némi , szerelés" is szükséges! 
Elsősorban a főnöki tolldísz! Filctoll, 
golyóstoll nem jöhet számításba, csak 
SASTOLL! Hazai viszonylatban pó- 
tolhatja ezt a libatoll, kacsatoll, 
pulykatoll is. A tollakat úgy rendezd 
(1. ábra), hogy a szükséges 8-10 da- 
. rab fele a jobb, fele a balszárny evező- 
tolla legyen. A fehér tollakat tussal 
vagy vastag filctollal színezheted tet- 
szésed szerint. Ha sehogyan sem 
jutsz igazi tollhoz, akkor papírlap és 
hurkapálca ötletes kombinációjából 
(2.) magad készíts egy kis ragasztással 
és vagdosással élethű tollakat. 


. A tollakat egy fejpántba kell illesz- 

tened. Ez kétujjnyi széles bőrcsík 
vagy hasonló, amihez hozzávarrod a 
nagyság szerint ráhelyezett tollakat, 
de szigetelőszalag (ragtapasz) csík- 
kal is rögzíted (3.). Ha széles, 5 cm-es 
ragtapaszod is van, úgy azt hosszá- 
ban felébe hajtva közéje teheted a 
tollak végét. A 25-30 cm hosszú pánt 
végeibe ütött lyukakba fűzz gumi- 
szalagot, vagy ha ragtapaszt hasz- 
nálsz, úgy egyszerűen illeszd közébe, 
úgy is jól tart. A kész toll-fejdíszt 
(4.) úgy díszítheted, ha pántjára rá- 
festesz-varrsz-ragasztasz valami egy- 
szerű, mértanias mintát. Ha eléggé 
ügyes vagy hozzá, úgy a hosszú tollak 
közé rövid, élénkszínű tollakat is ra- 
gasztasz (varrsz), mint azt az 5. áb- 
rán láthatod. Itt a fejpántot a hátra 
hulló, ugyancsak tollakkal ellátott 
hátszalagok hosszabbítják meg. 


A tomahawk, a harci balta, szintén 
könnyen elkészíthető. Nyelét, ezt a 
30-32 cm hosszú seprűnyéldarabot 
vagy ágat (6). a végén behasítod vagy 
befűrészeled, hogy tovább ne reped- 
jen, fúróval határold el a hasíték vé- 
gét. A közébe helyezett karton, vagy 
farostlemez baltafejet dróttal, zsi- 
neggel rögzíted. Nem árt, ha két át- 
ütött szeget is alkalmazol (7.). Ha fa- 
ágat használsz, azt kéregvagdosással 
díszítheted, de bőrrojt (8.) is muta- 
tós, és indiános! Következő szá- 
munkban indiánsátrat írunk le! 

A keresztrejtvényből csak a vízszintes 1, függőleges 
1, 7, 12-t kell a többi megfejtéssel együtt beküldeni. 


BAT TZTegna, 


Lócsolás után 


av Kea mindkettőjüknek HAKEallr tojása 
t kapott eredetileg Jani és hányat Laci? 


A megfejtéseket és a fenti sarokban levő 8-as számot tegyétek a márciusihoz és júniusban küldjétek be. 

Vida Győző rajza 


mile zziánt B JLerGbete öszont " 
az Ütiörövezetők Hetedik Kenfercndajat, 
fok kart kávi mkájáhc 


